ใช้การสแกน 4 มิติเพื่อทำนายพฤติกรรมภูเขาไฟ
มีผลการวิจัยชี้ให้เห็นว่าทำไมลาวาจากภูเขาไฟบางแห่ง สามารถไหลลงมาครอบคลุมพื้นที่หลายกิโลเมตรในเวลาเพียงไม่กี่ชั่วโมง ขณะที่ลาวาจากภูเขาแห่งอื่นเดินทางช้ากว่า ซึ่งกระแสลาวาที่เคลื่อนที่เร็วมักก่อเกิดอันตรายแก่ประชากรที่ตั้งบ้านเรือนอยู่ใกล้กับภูเขาไฟ ล่าสุด นักวิทยาศาสตร์จากมหาวิทยาลัยแมนเชสเตอร์ในอังกฤษ ได้คิดค้นการทำนายพฤติกรรมของกระแสลาวาและความเกี่ยวข้องกับการระเบิดของภูเขาไฟด้วยการใช้เทคโนโลยีสแกน 4 มิติ (4–D) เป็นครั้งแรก,จากการจำลองเหตุการณ์เพื่อศึกษากระบวนการที่เกิดขึ้นระหว่างการเติบโตของผลึกแร่ที่อยู่ในแมกมา (magmas) ซึ่งแมกมาคือวัสดุหลอมเหลวใต้ดินที่อยู่ระหว่างเปลือกโลกและแกนโลก นักวิทยาศาสตร์ได้ใช้เทคโนโลยี microtomography X-ray synchrotron 4D ตรวจสอบผลึกแร่ลาวาระหว่างการระเบิดของภูเขาไฟ และสังเกตพฤติกรรมการไหลของลาวาตามธรรมชาติเมื่อภูเขาไฟปะทุขึ้น เทคโนโลยีดังกล่าวทำให้สามารถมองเห็นผลึกแร่ในลาวาที่เติบโตขึ้นในรูปแบบเรียลไทม์ (real time) หรือในช่วงเวลาจริง,นักวิทยาศาสตร์อธิบายว่าระหว่างการระเบิดของภูเขาไฟ ผลึกแร่เล็กๆ จะเติบโตภายในแมกมา และสามารถเปลี่ยนรูปแบบของแมกมาได้ หากมีผลึกแร่มากขึ้นก็จะเกิดการชะลอตัวของการปะทุ ช่วยลดความเร็วและระยะทางในการไหลของลาวา แต่หากผลึกแร่ในลาวามีน้อย ก็หมายความว่าการปะทุจะถูกเร่งจนอาจกลายเป็นพลังทำลายล้างมากขึ้น ทั้งนี้ หากทำนายพฤติกรรมของลาวาได้แม่นยำ ก็จะช่วยให้หน่วยงานที่เกี่ยวข้องสามารถพัฒนากลยุทธ์ด้านความปลอดภัยใหม่ๆ ในการจัดการกับการปะทุของภูเขาไฟในพื้นที่ที่มีประชากรอาศัยอยู่ได้ดีขึ้น.
มีผลการวิจัยชี้ให้เห็นว่าทำไมลาวาจากภูเขาไฟบางแห่ง สามารถไหลลงมาครอบคลุมพื้นที่หลายกิโลเมตรในเวลาเพียงไม่กี่ชั่วโมง  
ภูเขาไฟ,ลาวา,4 มิติ,อังกฤษ,ชื่นชีวิต,การศึกษา